CELEX: 62014TN0640
Language: ro
Date: 2014-08-20 00:00:00
Title: Cauza T-640/14: Acțiune introdusă la 20 august 2014 – Beul/Parlamentul și Consiliul

17.11.2014   
            
            
               RO
            
            
               Jurnalul Oficial al Uniunii Europene
            
            
               C 409/50
            
         Acțiune introdusă la 20 august 2014 – Beul/Parlamentul și Consiliul
   (Cauza T-640/14)
   2014/C 409/71
   Limba de procedură: germana
   
      Părțile
   
   
      Reclamant: Carsten René Beul (Neuwied, Germania) (reprezentanți: H. Pott și T. Eckhold, avocați)
   
      Pârâte: Consiliul Uniunii Europene și Parlamentul European
   
      Concluziile
   
   Reclamantul solicită Tribunalului:
   
               —
            
            
               Anularea Regulamentului (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei.
            
         
      Motivele și principalele argumente
   
   În susținerea acțiunii formulate, reclamantul invocă în esență următoarele motive:
   În primul rând, în opinia reclamantului, Regulamentul nr. 537/2014 (1) ar fi lipsit de temei de abilitare.
   În continuare, reclamantul consideră că dispozițiile Regulamentului nr. 537/2014 reprezintă o atingere inadmisibilă adusă libertății de alegere a ocupației, conferită potrivit articolului 6 alineatul (1) TUE coroborat cu articolul 15 din Carta drepturilor fundamentale a Uniunii Europene. Reclamantul arată că atingerea adusă libertății de alegere a ocupației nu este justificată în special din cauza lipsei proporționalității. În plus, reclamantul invocă o încălcare a principiului subsidiarității.
   
      (1)  Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (JO L 158, p. 77).